
Татарстан Республикасы Рәисе Рөстәм Миңнеханов Дүшәнбегә эш сәфәре кысаларында «Россия һәм Таҗикстанның эшлекле һәм инвестицион партнерлыгы» төбәкара хезмәттәшлек буенча 9 нчы конференциядә катнаша.

Үзенең сәламләү сүзендә РФ Хөкүмәте Рәисе Михаил Мишустин Таҗикстан белән икътисадый мөнәсәбәтләрне актив үстерүче төбәкләрнең берсе буларак Татарстанны билгеләп үтте.

Конференциядә катнашучыларга мөрәҗәгать итеп, РФ Премьер-министры Таҗикстан Республикасы делегациясен Татарстанга «Россия – Ислам дөньясы: KazanForum» форумына чакырды. «Май аенда Казан шәһәрендә «Россия-Ислам дөньясы: KazanForum» форумы узачак. Ул финанс, инвестицияләр, эшкуарлык, югары технологияләр һәм төзелеш индустриясе өлкәсендә багланышларны киңәйтүгә юнәлдерелгән», - диде Михаил Мишустин.
Рөстәм Миңнеханов Дүшәнбедә Россия белән Таҗикстан арасында төбәкара хезмәттәшлек буенча конференциядә катнаша